ٹیسی تھامس

ٹییسی تھامس (پیدائش: 1963ء) ایک انجینئر اور ڈیفنس ریسرچ اینڈ ڈیولپمنٹ آرگنائزیشن میں پروجکٹ ڈائریکٹر، اگنی-چہارم ہیں۔ وہ پہلی بھارتی خاتون ہیں جو بھارت میں کسی میزائل منصوبے کی سرکردگی کر رہی ہے۔ اسی وجہ سے انہیں بھارت کی 'میزائل خاتون' کہا جاتا ہے۔

ابتدائی زندگی اور تعلیم 
ٹیسی کا جنم اپریل 1963ء میں الاپوژا، کیرلا میں ہوا، وہ ایک چھوٹے کاروباری باپ اور گھریلو ماں کے یہاں پیدا ہوئی۔ وہ ایک راکٹ داغنے کے مرکز کے قریب پرورش پائی اور وہ کہتی ہیں کہ تبھی سے وہ راکٹوں اور میزائلوں کو لے کر ان کا تجسس شروع ہوا۔ وہ انجینئری میں گریجویشن گورنمنٹ انجینئرنگ کالج، تھریسور سے مکمل کر چکی ہیں۔ انہوں نے انسٹی ٹیوٹ آف آرمامینٹ ٹیکنالوجی، پونے سے ایم ٹیک کیا (جو اب ڈیفنس انسٹی ٹیوٹ آف ایڈوانسڈ ٹیکنالوجی کے نام سے قائم ہے)۔ ان کے والدین، جن کا تعلق کیرلا سے ہے، انہیں مدر ٹریسا کے نام کی مشابہت میں نام رکھا۔

کریئر 
ٹیسی 3000 کیلومیٹر فاصلے کی اگنی سوم کی ایسوسی ایٹ ڈائریکٹر تھی۔ وہ اگنی چہارم کے مشن کی پراجکٹ ڈائریکٹر بھی رہی جسے 2011ء میں کامیابی سے داغا گیا تھا۔ ٹیسی کو 5000 کیلو میٹر اگنی پنجم کی پروجکٹ ڈائریکٹر بنایا گیا جسے 19 اپریل 2012ء کو کامیابی سے داغا گیا۔
جنوری 2012ء میں وزیر اعظم منموہن سنگھ نے انڈین سائنس کانگریس کو مخاطب ہو کر کہا کہ مسز ٹیسی تھامس ایک مثال ہے کہ کس طرح ایک خاتون مردوں کے روایتی کارزار میں اپنا نشان چھوڑ رہی ہے اور کانچ سے بنی حد فاصل توڑ رہی ہے۔ ذرائع ابلاغ نے انہیں اگنی پوتری (اگنی زادی) کہا، ان میزائلوں کی وجہ سے جنہیں انہوں نے تیار کیا۔ ان کا خود کا کہنا ہے: ہم سب ہمارے ملک پر فخر کرتے ہیں۔ اگنی پنجم ہماری اعظم ترین کامیابی ہے۔

ذاتی زندگی 
ٹیسی کی شادی سروج کمار سے ہوئی جو بھارتی بحریہ میں کمانڈر ہیں۔ ان دونوں کا ایک بیٹا ہے جس کا نام تیجس ہے  جو فورڈ ٹیکنالوجیز میں انجنئر ہے۔

2008ء میں دی انڈین ویمین سائنٹسٹس ایسوسی ایشن نے ٹیسی کو خراج عقیدت پیش کرتے ہوئے ایک بیان جاری کیا:

اعزازات 
 ٹیسی تھامس کو ان کے متحدہ رہنمایانہ میزائل ترقیاتی پروگرام کے میدان میں بھارت کو خودکفیل بنانے میں غیر معمولی تعاون کے لیے لال بہادر شاستری قومی ایوارڈ سے نوازا گیا۔
 آئی ٹی ایم یونیورسٹی، گوالیار نے ٹیسی کو ڈی ایس سی (آنرز کازا - Honoris causa) 2016ء میں عطا کیا تھا۔

مزید دیکھیے 

 اگنی (میزائل)
 اگنی چہارم
 اگنی پنجم
 ڈی آر ڈی او

حوالہ جات

بیرونی روابط 
 ٹیسی تھامس سے ایک ٹی وی نیوز انٹرویو

1963ء کی پیدائشیں
1964ء کی پیدائشیں
اکیسویں صدی کے بھارتی سائنس دان
بقید حیات شخصیات

بیسویں صدی کے بھارتی سائنس دان
بھارتی فضائی تحقیق تنظیم
بھارتی ہوا فضائی انجینئرز
دفاعی تحقیق و ترقی تنظیم
کیرلا کی خواتین سائنس دان
کیرلا کے سائنس دان
ملیالی شخصیات
ضلع الاپوژا کی شخصیات
بیسویں صدی کی بھارتی خواتین سائنس دان
اکیسویں صدی کی بھارتی خواتین سائنس دان
بیسویں صدی کی خواتین انجینئر
اکیسویں صدی کی خواتین انجینئر
ویکی ڈیٹا سے مطابقت رکھنے والی مختصر تفصیل